OpenLLM-France/wikimedia huggingface dataset:
# Spencer (Carolina del Nord)

Spencer és una població dels Estats Units a l'estat de Carolina del Nord. Segons el cens del 2000 tenia 3.355 habitants.

## Demografia

Segons el cens del 2000, Spencer tenia 3.355 habitants, 1.308 habitatges i 844 famílies. La densitat de població era de 488,8 habitants per km².
Dels 1.308 habitatges en un 29,1% hi vivien nens de menys de 18 anys, en un 46,9% hi vivien parelles casades, en un 13,5% dones solteres, i en un 35,4% no eren unitats familiars. En el 29,9% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,04.
Per edats la població es repartia de la següent manera: un 23,5% tenia menys de 18 anys, un 8,3% entre 18 i 24, un 29,4% entre 25 i 44, un 20,2% de 45 a 60 i un 18,5% 65 anys o més.
L'edat mediana era de 38 anys. Per cada 100 dones de 18 o més anys hi havia 91 homes.
La renda mediana per habitatge era de 36.687 $ i la renda mediana per família de 43.702 $. Els homes tenien una renda mediana de 28.860 $ mentre que les dones 25.766 $. La renda per capita de la població era de 16.354 $. Entorn del 7,7% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spencer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Spencer». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Francesc Girón de Rebolledo

Francesc Girón de Rebolledo (Barcelona, segle xvi - Catalunya, segle xvi), va ser governador i capità general de Menorca entre els anys 1536 i 1555.
Francesc pertanyia a una noble família que, malgrat la seva procedència aragonesa, estava present a la vida política catalana des dels temps de Joan II d'Aragó.
Francesc, malgrat l'origen aragonès del seu llinatge, era cavaller de l'Orde de Sant Jaume, i governà Menorca des de 1536 durant gairebé vint anys. Era capità d'infanteria a Mesina, des d'on es dirigí cap a Menorca el 1536 per ordre directe de Carles I per a far-se carrèc del govern uns mesos després de l'atac de Khair ed-Din Barba-rossa contra Maó. El 10 de juny de 1536 Francesc va escriure a Carles I per a informar-li que havia arribat a Maó amb part dels seus soldats, i en deu dies havia refet i fortificat la murada, que havia estat batuda per Barba-rossa. Ell va ser suspès del seu càrrec l'agost del 1555.

## Enllaços externs

* La projecció política catalana a Mallorca a l'època dels Àustries, els governadors de les illes de Menorca i Eivissa
# Sierra Madre Oriental

La Sierra Madre Oriental és una serralada que abasta tot l'est de Mèxic. En els seus 1.350 quilòmetres de llargària, des del sud del Río Bravo, discorrent paral·lel al Golf de Mèxic, i fins a unir-se amb l'Eix Volcànic Transversal travessa els estats de Coahuila, Nuevo León, Tamaulipas, San Luis Potosí, Hidalgo, Veracruz, Puebla i Querétaro.
El cim principal és el Cerro el Potosí, amb 3.720 metres, situat a l'Estat de Nuevo León.

## Cims principals

Els principals cims, sense tenir en compte els cims secundaris, són:
* Cerro el Potosí. 3.720 m
* Cerro San Rafael. 3.710 m
* Sierra de la Marta. 3.705 m
* Cerro el Morro. 3.700 m
* Cerro Peña Nevada. 3.540 m
* Sierra el Viejo. 3.500 m
* Sierra el Borrado. 3.420 m
* Sierra el Pedregoso. 3.280 m
* Sierra los Borregos. 3.240 m
* Sierra los Toros. 3.200 m

## Referències

* ↑ «Cerro el Potosí, Mexico» (en anglès). peakbagger.com. [Consulta: 31 octubre 2011].
* ↑ «Sierra Madre Oriental» (en anglès). peakbagger.com. [Consulta: 31 octubre 2011].

## Enllaços externs

* Sierra Madre Oriental pine-oak forests (World Wildlife Fund)
# Anisoptera

* Aquest article tracta sobre el gènere. Si cerqueu l'infraodre d'insectes odonats, vegeu «Anisòpters».
Anisoptera és un gènere de plantes de la família de les Dipterocarpaceae. El nom Anisoptera deriva del grec (anisos = "desigual" i pteron = "ala") i descriu els lòbuls del calze desiguals. Conté deu espècies distribuïdes des de Chittagong (Bangladesh) a Nova Guinea. Vuit de les deu espècies figuren actualment a la Llista Vermella de la UICN. D'aquests, quatre espècies estan en perill crític i els altres quatre en perill d'extinció. La principal amenaça és la pèrdua d'hàbitat.

## Referències

* ↑ Ashton, P. S.. «Dipterocarpaceae». A: Soepadmo, E.; Saw, L. G.; Chung, R. C. K. (editors). Tree Flora of Sabah and Sarawak. Volume 5. Kuala Lumpur, Malaysia: Government of Malaysia, 2004. ISBN 983-2181-59-3.
# Aliança Democràtica Somali

L'Aliança Democràtica Somali és un partit polític de Somaliland (abans dins Somàlia) que va sorgir del grup de clans Gadabursi de la regió de Borama. En general el Gadabursi foren favorables al règim de Siad Barre (1969-1991) i van ser els beneficiaris dels saquejos i confiscacions de propietats i terres dels issaqs que el govern de Barre va fer durant la repressió de 1989-1990 (un 40% dels béns confiscats van passar per Borama i es van vendre allí o es van exportar abans d'arribar a Mogadiscio). Al final de la guerra eren odiats pels issaqs. Però a les conferències de reconciliació de març de 1991 els Gadabursi van reconèixer els fets, van demanar perdó i es van unir als issaqs en les seves peticions. L'home clau en la reconciliació fou Abdirahman Aw Ali, un Gadabursi dins el cercle dirigent del Moviment Nacional Somali (i després ministre d'educació al primer gabinet de la República de Somaliland). A la Conferència Guurti de Reconciliació dels ancians de la República de Somaliland oberta el 4 de febrer de 1993 a Borama el Gadaburti foren els amfitrions i van tenir un paper destacat. La seva milícia és l'única que està equipada amb uniformes i armes modernes, ja que és bàsicament la mateixa que va servir sota el general Barre, i va garantir la seguretat de la Conferència.
Un partit anomenat igual es va presentar a la Conferència de Djibouti de 1993, presidit per Mohamed Farah Abdullahi però la seva representativitat for negada per l'ADS de Borama. Es tracta d'una escissió basada a la regió de Mogadiscio i oposada a la independència de Somaliland.
# Immatriculació

La immatriculació és la primera inscripció d'una finca al registre de la propietat, i d'acord amb la llei espanyola suposa obrir un foli nou per la finca, en el que s'aniran registrant els negocis jurídics que es vagin produint i afectin els drets reals sobre la finca.
La immatriculació la promou normalment el propietari de la finca aportant la documentació que justifiqui l'existència de la finca i la seva propietat. El cas més habitual és que la finca que s'immatricula procedeixi de la segregació (divisió) d'una finca preexistent. En aquest cas cal aportar al registre el document públic d'adquisició (o sigui, l'escriptura per la qual el propietari ha adquirit la finca nova) i també l'escriptura per la que qui ha cedit la finca nova havia adquirit la finca matriu (la que s'ha dividit).
També pot passar que la finca que s'immatricula ja existís i no estigués registrada a nom de ningú. En aquest cas un particular ha de promoure un expedient de domini en què justifiqui la possessió de la finca i que pot gestionar un notari, excepte en el cas que algú s'hi oposi i aleshores l'expedient de domini s'hagi de resoldre davant d'un jutjat. Si qui promou la immatriculació d'una finca no registrada és una administració o una entitat de dret públic amb personalitat jurídica pròpia, l'expedient de domini se substitueix per un certificat administratiu emès per la mateixa administració.
Entre 1946 i 2015, la immatriculació de béns immobles de l'Església Catòlica seguia el mateix procediment que el dels béns de l'administració, de manera que l'Església podia immatricular finques amb el certificat del secretari del bisbat. El motiu original d'aquesta excepció era la situació creada amb la desamortització i la posterior recuperació de molts béns per part de l'Església, que s'havien fet molt sovint sense títol. Tot i això, entre 1998 i 2015 l'Església va realitzar unes 35.000 immatriculacions, algunes de les quals han estat contestades per propietaris o ajuntaments que es consideren perjudicats.

## Referències

* ↑ «immatricular». Diccionari de la llengua catalana de l'IEC. Institut d'Estudis Catalans.
* 1 2 3 4 5 6 7 8 Ferrer Riba, Josep. El Registre de la Propietat. Barcelona: UOC, 2019.
* ↑ Esteve, Mireia. «L'Església admet que es va apropiar d'un miler de béns immobles que no eren seus», 24-01-2022. [Consulta: 26 gener 2022].
# El desencanto

El desencanto és una pel·lícula espanyola de 1976 dirigida per Jaime Chávarri. Va ser doblada al català i emesa per TV3 el 3 d'octubre de 1986.

## Argument

La vídua i els tres fills del poeta Leopoldo Panero (que havia mort el 1962) narren les seves vivències, entrecreuen els seus records, i aprofiten per cobrar-se deutes pendents. Les seves relacions són explicades amb un luxe de detalls que es pot veure i sentir la decadència del règim i de l'edifici sobre el qual s'assenta: unes relacions familiars marcades per la hipocresia i l'aparença. Els tres germans Juan Luis Panero, Michi Panero i Leopoldo María Panero formen la pedra angular del visceral documental de Jaime Chávarri.

## Comentari

Aquest documental mostra les reflexions de la vídua i fills del poeta espanyol Leopoldo Panero, tots ells tant o més famosos que el seu propi pare.
És l'última pel·lícula que va sofrir els rigors de la censura tardo-franquista, que va suprimir les breus al·lusions de Leopoldo María Panero a les seves experiències sexuals a la presó.
La pel·lícula estava programada per participar en el Festival Internacional de Cinema de Sant Sebastià de 1976, però -amb gran polèmica- el seu productor Elías Querejeta va decidir retirar-la. En el seu lloc, va participar la pel·lícula Gusanos de seda de Francisco Rodríguez.

## Referències

* ↑ esadir.cat. El desencanto. esadir.cat.
* ↑ «Controversia sobre la retirada de El desencanto», El País, 16 de septiembre de 1976.

## Enllaços externs

* El director Jaime Chávarri i Leopoldo María Panero parlen sobre la pel·lícula a 35 mm de cinema espanyol
* El desencanto a Google Videos Arxivat 2011-04-17 a Wayback Machine. Arxivat 2011-04-17 a Wayback Machine.
* Fitxa de la pel·lícula a FilmAffinity
* Fitxa de la pel·lícula Arxivat 2009-10-21 a Wayback Machine. a Partigi
# Taftan Tour

El Taftan Tour va ser una cursa ciclista per etapes iraniana. Creada el 2007, va formar part de l'UCI Àsia Tour.

## Palmarès

| Any | Vencedor | Segon | Tercer |
| 2007 | Hossein Nateghi | Ali Reza Asgharzadeh | Hamed Seifi Kar |
| 2008 | Hossein Nateghi | Hossein Alizadeh | Vahid Chaffare |

## Enllaços externs

* Palmarès a cyclebase.nl
* Palmarès a cqranking.com
* Palmarès a sitiodeciclismo.net
# Adrià Vilanova Chaure

Adrià Vilanova Chaure (nascut l'11 de febrer de 1997) és un futbolista català que juga com a defensa central al FC Andorra.

## Carrera de club

Vilanova va néixer a Barcelona, i es va formar al FC Barcelona. Va debutar amb el filial el 8 de gener de 2017, substituint el golejador Dani Romera en la victòria fora de casa per 3-1 de Segona Divisió B davant l'Atlético Saguntino.
El 12 d'agost de 2017, el Vilanova va ser cedit per a la temporada a l'Hèrcules CF de tercera divisió. Va debutar al club el 15 d'octubre, titular i marcant l'empat en la victòria a casa per 3-2 davant el CF Peralada.
L'agost de 2018, després d'un sol partit més amb l'Hèrcules, Vilanova va deixar el Barça i va passar a un altre equip filial, el RCD Mallorca B de Tercera Divisió. El 31 de desembre de 2018 va fitxar pel FC Andorra a la Primera Catalana.
El 22 de desembre de 2021, després de formar part de la plantilla que va aconseguir l'ascens administratiu a Segona Divisió B el 2019 i posteriorment la classificació per a la recentment creada Primera Divisió RFEF el 2021, Vilanova va renovar el seu contracte amb els Tricolors fins al 2024 Va ser titular habitual del club durant la campanya, marcant quatre gols en 32 partits en total i assolint el primer ascens a Segona Divisió.
El Vilanova va fer el seu debut professional el 15 d'agost de 2022, començant en una victòria fora de casa per 1-0 davant el Reial Oviedo.

## Vida personal

El pare de Vilanova, Tito, també va ser futbolista i després va ser entrenador. També es va formar al Barcelona, i va dirigir el primer equip durant la temporada 2012-13.

## Referències

* ↑ «Tito Vilanova's son Adria joins Hercules on loan». Marca, 12-08-2017. [Consulta: 15 agost 2022].
* ↑ «Adrià Vilanova debuta con un gol en el Hércules» (en castellà). Sport, 15-10-2017. [Consulta: 15 agost 2022].
* ↑ «Gerard Piqué ficha al hijo de Tito Vilanova para su FC Andorra» (en castellà). Sport, 31-12-2018. [Consulta: 15 agost 2022].
* ↑ «Adrià Vilanova renueva con el FC Andorra hasta 2024» (en castellà). Sport, 22-12-2021. [Consulta: 15 agost 2022].
* ↑ «El Andorra debuta a lo grande» (en castellà). Marca, 15-08-2022. [Consulta: 15 agost 2022].
* ↑ «El emotivo mensaje de Adrià Vilanova a su padre» (en castellà). Sport, 26-04-2016. [Consulta: 15 agost 2022].

## Enllaços externs

* Adrià Vilanova Chaure a BDFutbol
* Adrià Vilanova Chaure a La Preferente (castellà)
* Adrià Vilanova Chaure, Fitxa a Soccerway
# Riscatto

Riscatto (estrenada a França com L'Auberge tragique) és una pel·lícula italiana dirigida el 1953 per Marino Girolami i protagonitzada per Folco Lulli, Franco Interlenghi, Mirella Uberti, Piero Lulli, Franca Marzi, Lauro Gazzolo i Umberto Spadaro. Fou seleccionada per participar al Festival Internacional de Cinema de Sant Sebastià 1956.

## Argument

Acusats d'assassinar un parell d'habitants d'un hostal, el jove Roberto Biasetti (Franco Interlenghi) i el seu amic són condemnats a pena de presó. A la cel·la es troba amb un tal Maremmano (Folco Lulli), un delinqüent que compleix una pena petita i que és el veritable culpable d'aquests assassinats. Després del seu alliberament, dubta i planeja confessar-ne la culpa.

## Repartiment

* Folco Lulli: Maremmano
* Franco Interlenghi: Roberto Biasetti
* Mirella Uberti: Adèle
* Piero Lulli: Rizzieri Chiari
* Franca Marzi: l'hôtesse
* Lauro Gazzolo: l'hôte
* Umberto Spadaro: Don Giulietti
* Amedeo Trilli: le commissaire
* Gabriella Mancini
* Aldo Bettoni
* Ettore Bevilacqua
* Attilio Torelli
* Fausto Vergal

## Notes

* ↑ Pel·lícules en competició 1956

## Font

* Roberto Poppi; Roberto Chiti. Dizionario del cinema italiano. I film, vol. 2, Dal 1945 al 1959. Roma: Gremese, 1991. ISBN 978-8876055485.

## Enllaços externs

* Riscatto a FilmTv.it, Arnoldo Mondadori Editore
# Sierra Madre

«Sierra Madre» té aquests significats:
* Mèxic:
** Sierra Madre Occidental, serralada del nord-oest de Mèxic
** Sierra Madre Oriental, serralada del nord-est de Mèxic
** Sierra Madre d'Oaxaca, serralada del sud-centre de Mèxic
** Sierra Madre del Sur, serralada del sud de Mèxic
** Sierra Madre de Chiapas, serralada de Mèxic, Guatemala, El Salvador, i Honduras
* Filipines: Sierra Madre (Filipines), serralada de l'illa de Luzón
* Estats Units:
** Sierra Madre Mountains (Califòrnia), serralada de Califòrnia
** Sierra Madre (Califòrnia), poble de Los Angeles County
** Sierra Madre Range (Wyoming), serralada de Wyoming
* Obres:
** The Treasure of the Sierra Madre (novel·la), novel·la de 1927
** The Treasure of the Sierra Madre, pel·lícula de 1948 basada en la novel·la
# Alberto González Gonzalito

Alberto González, conegut com a Gonzalito, (1922 - ?) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1950.

## Referències

* ↑ 1950 FIFA World Cup Brazil Arxivat 2011-10-25 a Wayback Machine.
* ↑ Alberto González Gonzalito Fitxa i estadístiques a la FIFA
# E3

E3 té els següents significats:
* E³, Exposició d'Entreteniment Electrònic, convenció de videojocs.
* Enduro 3, categoria del Campionat del Món d'enduro.
* Esport3, canal de televisió esportiu de Televisió de Catalunya.
# Antoni Villalonga Riudavets

Antoni Villalonga Riudavets (Es Mercadal, Menorca, 1950) és un polític socialista menorquí.
Graduat social, ha estat assessor laboral de la Unió Insular Menorquina de la UGT i assessor tècnic i gerent de la conselleria de treball del Consell Insular de Menorca. Fou escollit senador per Menorca pel PSIB-PSOE a les eleccions generals espanyoles de 1982 i 1986. Ha estat president de la Comissió d'Indústria i Energia, Comerç i Turisme i membre de la Diputació Permanent del Senat d'Espanya.
Actualment ha treballat com a director d'estudis de Pimeco i com a assessor de PIME Balears.

## Referències

* ↑ Fitxa del Senat
* ↑ «Jornades Informatives». Arxivat de l'original el 2016-03-03. [Consulta: 6 maig 2015].
* ↑ Convenis
# Spitteler (cràter)

Spitteler és un cràter d'impacte en el planeta Mercuri de 67 km de diàmetre. Porta el nom del poeta suís Carl Spitteler (1845-1924), i el seu nom va ser aprovat per la Unió Astronòmica Internacional el 1976.

## Referències

* ↑ «Spitteler». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# Font del Clotet (Abella de la Conca)

La Font del Clotet és una font del terme municipal d'Abella de la Conca, a la comarca del Pallars Jussà.
És a la vall del barranc de Cal Palateres, pertanyent a la vall alta del riu d'Abella. Està situada a 1.420 m d'altitud, sota i al sud de la Font Andreu, als peus de la cinglera de la Serra de Carreu, al costat occidental del Serrat de la Gavarnera.

## Etimologia

Es tracta d'un topònim romànic descriptiu, format a part del diminutiu del mot comú clot, i és descriptiu del lloc on es troba aquesta deu.
# Serguei Lagutin

Serguei Lagutin (en rus Сергей Лагутин) (Fergana, 14 de gener de 1981), és un ciclista uzbek professional des del 2004 i actualment a les files de l'equip Gazprom-RusVelo.
Es va donar a conèixer aconseguint el Campionat del món en ruta sub-23 l'any 2003. Ha guanyat 7 cops el Campionat de l'Uzbekistan en ruta, i 2 cops el de contrarellotge. Lagutin també ha participat diversos cops al Jocs Olímpics en la prova de ruta, aconseguint un cinquè lloc l'any 2012.
L'any 2013, va sorprendre tothom quan va anunciar que s'havia nacionalitzat rus, aprofitant el seu fitxatge per l'equip RusVelo de cara a la següent temporada.

## Palmarès

* 2002
** Vencedor d'una etapa al Volta a Turíngia
* 2003
** Campió del món en ruta sub-23
** 1r de la París-Roubaix sub-23
** 1r del Trofeu Matteotti sub-23
** 1r de la Roue tourangelle
* 2004
** Campió de l'Uzbekistan en contrarellotge
* 2005
** Campió de l'Uzbekistan en ruta
** Campió de l'Uzbekistan en contrarellotge
** 1r al Campionat de Flandes
* 2006
** Campió de l'Uzbekistan en ruta
** Vencedor d'una etapa al Tour de Beauce
** 1r al Tour de Toona i vencedor d'una etapa
** Vencedor d'una etapa al Tour de Utah
* 2007
** Vencedor d'una etapa a la Volta a Renània-Palatinat
* 2008
** Campió de l'Uzbekistan en ruta
** 1r al Tour de Corea i vencedor d'una etapa
* 2009
** Campió de l'Uzbekistan en ruta
* 2010
** Campió de l'Uzbekistan en ruta
* 2011
** Campió de l'Uzbekistan en ruta
* 2012
** Campió de l'Uzbekistan en ruta
** 1r al Gran Premi del cantó d'Argòvia
* 2014
** 1r a la Mayor Cup
** Vencedor d'una etapa al Gran Premi de Sotxi
** Vencedor d'una etapa als Cinc anells de Moscou
* 2016
** Vencedor d'una etapa de la Volta a Espanya

### Resultats al Tour de França

* 2013. 83è de la classificació general

### Resultats al Giro d'Itàlia

* 2011. 91è de la classificació general
* 2012. 32è de la classificació general
* 2015. 72è de la classificació general
* 2017. 157è de la classificació general

### Resultats a la Volta a Espanya

* 2009. 104è de la classificació general
* 2011. 15è de la classificació general
* 2012. 46è de la classificació general
* 2016. 71è de la classificació general. Vencedor d'una etapa

## Referències

* ↑ Sergey Lagutin deja a Uzbekistán para ser ruso

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Aplocheilichthys rudolfianus

Aplocheilichthys rudolfianus és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3 cm de longitud total.

## Distribució geogràfica

Es troba a Àfrica: nord de Kenya (Llac Turkana) i sud-oest d'Etiòpia.

## Referències

* ↑ The Taxonomicon (anglès)
* 1 2 «Aplocheilichthys rudolfianus» (en anglès). FishBase. Froese, Rainer; Pauly, Daniel (editors).
* ↑ Odhiambo, E.A. (2006). "Aplocheilichthys rudolfianus." 2006 Llista Vermella de la UICN. Unió Internacional per a la Conservació de la Natura, edició 2006. [Consulta: 22 abril 2023]

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Alfred Rabuteau

Alfred Rabuteau (París, 7 de juny de 1843 - Niça, 1916) va ser un compositor, violinista i pianista francès.
Rabuteau va estudiar al Conservatori de París amb Bazin i Thomas. El 1868 va guanyar amb la música d'escena de tres parts Daniel després d'Emile Cécile, vingué el Gran Premi de Roma.
Durant la seva estada premiada a Roma, va compondre l'Oratori Le passatge de la mer Rouge, que es va presentar al Conservatori l'any 1874 i una suite simfònica que Édouard Colonne va incloure al programa dels seus famosos Concerts Colonne.
Rabuteau també va compondre dues òperes (L'Ecole des Pages i Parfum de la race basades en un text de Jean Fernand-Lafargue, una serenata per a violí i piano i una sèrie de peces i cançons de piano per a textos d'Emile Max, Eugène Leclerc, Edouard Guinand i uns altres.
No se sap res sobre les circumstàncies posteriors de Rabuteau, la darrera notícia és una carta al seu antic professor Ambroise Thomas des de 1890.

## Referències

* ↑ Le Journal, Ausgabe vom 18. April 1916, S. 2, digitalisat, abgerufen am 28. September 2018
# Ichkeul

«Ichkeul» té aquests significats:
* Llac d'Ichkeul, llac de Tunísia a 17 km al sud de Bizerta
* Djebel Ichkeul, muntanya a la part sud del llac d'Ichkeul
* Aiguamolls d'Ichkeul, zona d'aiguamolls a l'entorn del llac d'Ichkeul
* Parc Nacional d'Ichkeul, parc nacional de Tunísia, patrimoni de la Humanitat
# E272

La ruta europea E272 és una carretera que forma part de la Xarxa de carreteres europees. Comença a Klaipėda (Lituània) i finalitza a Vílnius (Lituània). Té una longitud de 391 km. Té una orientació d'est a oest.

## Referències

* ↑ Economic Commission for Europe. Inland Transport Committee. European agrement on main international traffic arteries (AGR) (PDF) (en anglès). United Nations. Economic and Social Council, 14-03-2008 [Consulta: 22 gener 2022].
# Acomys mullah

Acomys mullah és una espècie de mamífer rosegador de la família dels múrids. Viu a altituds de fins a 1.000 msnm a Djibouti, Eritrea, Etiòpia i Somàlia. Es tracta d'un animal insectívor. El seu hàbitat natural són les zones amb molt poques plantes de les planes amb roques i els llacs secs. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Schlitter, D. Acomys mullah. UICN 2016. Llista Vermella d'espècies amenaçades de la UICN, edició 2016, consultada el 4 juny 2017.